text: Tre maskerede personer var blot udklædte "pandaer"
  04 juli 2016 kl. 04.34
  En bekymret borger kontaktede søndag aften politiet, da han så en bil med tre maskerede personer. Det viste sig dog at være ret så fredeligt. 
  De fleste ville sikkert kigge en ekstra gang, hvis de så tre maskerede personer i en bil. En borger reagerede ihvertfald på sådan et syn søndag aften ved Vejen.
  - Vi fik en melding fra en borger, der havde set tre personer med hvide masker på. Borgeren mente, at hele ansigtet var dækket til, forklarer vagtchefen fra Syd- og Sønderjyllands Politi til TV SYD.
  Køretøj v/Vejen observeret med 3 maskerede personer. Viste sig at være 3 &quot;Panda´er&quot; på vej hjem fra legoland.... #politidk
  Politiet tog kontakt til bilens ejer, og det viste sig at være delvist rigtigt. Men det var dog en pandamaske, som de tre i bilen havde fået ansigtsmalet i Legoland - en søndagstur, de var på vej hjem fra.
  De tre "pandaer" fik derfor lov til at fortsætte turen.
  